แปลงใหญ่มะยงชิด นครนายก ช่วยเกษตรกรลดต้นทุน เพิ่มผลผลิตได้ร้อยเปอร์เซ็นต์
นางอัญชลี สุวจิตตานนท์ รองอธิบดีกรมส่งเสริมการเกษตร กล่าวว่า สำนักงานเกษตรจังหวัดนครนายก ส่งเสริมให้เกษตรกรผู้ปลูกมะยงชิดในจังหวัดรวมกลุ่มกันเป็นแปลงใหญ่ เพื่อพัฒนาตามหลักการของระบบส่งเสริมเกษตรแบบแปลงใหญ่ ส่งผลให้ปัจจุบันจังหวัดนครนายกมีแปลงใหญ่มะยงชิด จำนวนทั้งสิ้น 6 แปลง เกษตรกรสมาชิก 283 ราย พื้นที่ 1,389. ไร่ ผลสัมฤทธิ์จากการดำเนินงานที่ผ่านมาพบว่า แปลงใหญ่มะยงชิดทั้งหมด สามารถลดต้นทุนและได้ผลผลิตเพิ่มขึ้นทุกแปลง หรือคิดเป็นร้อยละ 100 ของจำนวนแปลงใหญ่มะยงชิดทั้งหมด ได้แก่ แปลงใหญ่มะยงชิด ตำบลท่าทราย อำเภอเมืองนครนายก ซึ่งในปี 2563 มีแปลงใหญ่เข้าร่วมโครงการ 3 แปลง ซึ่งแปลงใหญ่มะยงชิด ตำบลศรีนาวา อำเภอเมืองนครนายก เป็นแปลงที่สำนักงานเกษตรจังหวัดนครนายกสำรวจแล้วพบว่ามีศักยภาพในการดำเนินการแบบแปลงใหญ่ได้ จึงได้สมัครเข้าร่วมโครงการในปี 2565 ขณะนี้อยู่ในระหว่างการส่งเสริมด้านการลดต้นทุนการผลิต การเพิ่มผลผลิต การพัฒนาคุณภาพ การตลาดและการบริหารจัดการ ตามหลักการระบบส่งเสริมเกษตรแบบแปลงใหญ่ 5 ด้านจังหวัดนครนายก มีเกษตรกรปลูกมะยงชิด จำนวน 2,642 ราย พื้นที่ปลูก 7,956 ไร่ ส่วนใหญ่อยู่ในอำเภอเมืองนครนายก อำเภอบ้านนาและพื้นที่อำเภอปากพลีบางส่วน โดยในช่วงปลายเดือนมกราคมถึงเดือนมีนาคมของทุกปี เป็นฤดูกาลที่มะยงชิดในพื้นที่จังหวัดนครนายกให้ผลผลิตออกสู่ตลาดและผลผลิตเป็นที่รู้จักของผู้บริโภคเป็นอย่างดี โดยในปีนี้มะยงชิด จังหวัดนครนายก ให้ผลผลิตประมาณ 1,800 ตัน ผลผลิตเฉลี่ย 226 กิโลกรัมต่อไร่ เกษตรกรมีการจำหน่ายผลสดและผลิตภัณฑ์แปรรูปจากมะยงชิด จากสวนเกษตรกรโดยตรง ซึ่งส่วนใหญ่มีลูกค้าประจำมาซื้อที่สวน การจำหน่ายผ่านเพจ Facebook ของตนเอง การจำหน่ายที่ตลาดเกษตรกรนครนายก บริเวณหน้าศาลากลางจังหวัด ทุกวันศุกร์ รวมทั้งมีการขายออนไลน์ผ่านเว็บไซต์ www.ตลาดเกษตรกรออนไลน์.com อีกด้วย